**18**

Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23, 79/23, 95/24 – ZSTSPJS, 96/24 in 99/24) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne\_\_\_\_\_\_\_\_\_\_\_\_\_\_\_ sprejel

**S K L E P**

**o soglasju za izplačilo dela plače za redno delovno uspešnost**

**ravnateljice Vrtca Nova Gorica za leto 2024**

1.

Mestni svet Mestne občine Nova Gorica daje soglasje za izplačilo dela plače za redno delovno uspešnost ravnateljice Vrtca Nova Gorica za leto 2024 v višini 80 % vrednosti meril za ugotavljanje dela plače za delovno uspešnost, ki jo je na podlagi meril za ugotavljanje delovne uspešnosti določil Svet zavoda Vrtec Nova Gorica, v skladu s Pravilnikom o merilih za ugotavljanje delovne uspešnosti direktorjev s področja šolstva (Uradni list RS, št. 81/06, 22/08, 39/08 – popr., 104/09, 4/10, 6/12, 28/21 in 95/24 – ZSTSPJS).

2.

Za plačilo redne delovne uspešnosti se nameni 4% letnih sredstev za osnovno plačo ravnateljice.

3.

Ravnateljici se del plače za redno delovno uspešnost za leto 2024 v višini 2.009,93 EUR bruto izplača v letu 2025.

4.

Ta sklep velja takoj.

Številka: 602-8/2024 Samo Turel

Nova Gorica, dne ŽUPAN

Slika, ki vsebuje besede besedilo, pisava, posnetek zaslona, oblikovanje

Vsebina, ustvarjena z umetno inteligenco, morda ni pravilna.Številka: 602-8/2024-13

Nova Gorica, dne 20. marca 2025

O B R A Z L O Ž I T E V

Pravni temelj za sprejem Sklepa o soglasju za izplačilo dela plače za redno delovno uspešnost ravnateljice Vrtca Nova Gorica za leto 2024 je 119. člena Zakona o skupnih temeljih sistema plač v javnem sektorju (Uradni list RS, št. 95/24; v nadaljevanju: ZSTSPJS) in 7. člen Uredbe o plačah direktorjev v javnem sektorju (Uradni list RS, 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23, 79/23, 95/24 – ZSTSPJS, 96/24 in 99/24; v nadaljevanju: Uredba).

119. člen ZSTSPJS določa, da se do 1. januarja 2026 za izplačevanje delovne uspešnosti za javne uslužbence v plačnih skupinah od B do K uporabljajo določbe prve in druge alineje 21. člena in od 22. do 22.e člena ZSPJS, določbe od 27. do 34. člena in Priloga 2 Kolektivne pogodbe za javni sektor (Uradni list RS, št. 57/08, 23/09, 91/09, 89/10, 89/10, 40/12, 46/13, 95/14, 91/15, 21/17, 46/17, 69/17, 80/18, 136/22 in 12/24), Uredba o delovni uspešnosti iz naslova povečanega obsega dela za javne uslužbence (Uradni list RS, št. 53/08, 89/08 in 175/20), 7. člen Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23) ter pravilniki, izdani na podlagi tretjega odstavka 22.a člena ZSPJS.

Direktorjem v javnih zavodih se del plače za redno delovno uspešnost v okvirih, ki jih določa Zakon o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, 139/22, 38/24, 48/24 – odl. US in 95/24 – ZSTSPJS; v nadaljevanju: ZSPJS), izplačuje enkrat letno na podlagi poslovnega poročila, in sicer za redno delovno uspešnost v preteklem letu.

ZSPJS v prvem odstavku 22. člena določa, da skupen obseg sredstev za plačilo redne delovne uspešnosti znaša najmanj 2% in ne več kot 5% letnih sredstev za osnovne plače ter da se skupen obseg sredstev za redno delovno uspešnost za plačilo ravnateljev, direktorjev in tajnikov oblikuje in izkazuje ločeno. Tretji odstavek 22.a člena ZSPJS določa, da višino dela plače za redno delovno uspešnost direktorjev določi organ, pristojen za njihovo imenovanje, na podlagi meril, ki jih določi pristojni minister.

Organ, pristojen za imenovanje direktorja, mora pri odločanju o višini dela plače za redno delovno uspešnost pridobiti soglasje ustanovitelja.

Vloga za izdajo soglasja mora vsebovati poslovno poročilo in utemeljitev izplačila dela plače za delovno uspešnost na podlagi meril, določenih s pravilnikom pristojnega ministra. V primeru ravnateljev/direktorjev s področja šolstva je to Pravilnik o merilih za ugotavljanje delovne uspešnosti direktorjev s področja šolstva (Uradni list RS, št. 81/06, 22/08, 39/08 – popr., 104/09, 4/10, 6/12, 28/21 in 95/24 - ZSTSPJS; v nadaljevanju: Pravilnik), ki določa merila za ugotavljanje delovne uspešnosti ravnateljev in direktorjev oseb javnega prava s področja šolstva in izračun dela plače za delovno uspešnost.

Višina dela plače za delovno uspešnost ravnatelja/direktorja je, skladno s Pravilnikom, odvisna od izpolnitve letnega programa zavoda in zagotavljanja dodatnih materialnih sredstev za delo zavoda.

Izpolnitev letnega programa dela ter zagotavljanje dodatnih materialnih sredstev za delo zavoda se ovrednoti na naslednji način:

1. Realizacija obsega programa – do 25 %

2. Kakovost izvedbe programa – do 35 %

3. Razvojna naravnanost zavoda – do 35 %

4. Zagotavljanje materialnih pogojev – do 5 %.

Izračun sredstev za delovno uspešnost ravnatelja/direktorja je oblikovan skladno s 17. členom Pravilnika tako, da se seštevek doseženih odstotkov na podlagi ovrednotenih meril pomnoži z višino dveh osnovnih mesečnih plač, ter ob upoštevanju 22. člena ZSPJS, iz katerega izhaja, da skupen obseg sredstev za plačilo redne delovne uspešnosti ne sme presegati 5 % letnih sredstev za osnovne plače.

Zaradi izjemno zaostrenih kadrovskih težav ter posledično povečanih obremenitev pri izvajanju dodatnih ukrepov za nemoten potek vzgojno-izobraževalnega dela v letu 2024, je Ministrstvo za vzgojo in izobraževanje svetom zavodov priporočilo, da za redno delovno uspešnost ravnatelja, če ni bilo zaznanih nepravilnosti pri poslovanju, nameni 5 % letne mase osnovne plače ravnatelja.

Vrtec Nova Gorica je Mestni občini Nova Gorica posredoval v soglasje Letno poročilo o delu za leto 2024, ki je razdeljeno na poslovno in računovodsko poročilo. Iz računovodskega poročila je razvidno, da je javni zavod v letu 2024 posloval s presežkom prihodkov nad odhodki v višini 1.346,65 EUR. Letno poročilo je na seji 12. 3. 2025 sprejel Svet zavoda Vrtec Nova Gorica.

Program dela za leto 2024 je bil izveden v okviru načrtovanega, v okviru obstoječe kadrovske zasedbe in v okviru sredstev načrtovanih v finančnem načrtu. Pogodbene obveznosti, financirane s strani mestne občine so bile realizirane in cilji doseženi.

Občinska uprava Mestne občine Nova Gorica je v skladu z desetim odstavkom 58. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24) dne 14. 3. 2025, izdala soglasje k Letnemu poročilu Vrtca Nova Gorica za leto 2024.

Svet zavoda Vrtec Nova Gorica je dne 17. 3. 2025 Mestni občini Nova Gorica posredoval priloženo vlogo za izdajo soglasja za izplačilo dela plače za redno delovno uspešnost ravnateljice Vrtca Nova Gorica za ocenjevalno obdobje od 1. 1. 2024 do 31. 12. 2024. V vlogi so ovrednotena merila za ugotavljanje delovne uspešnosti in podana utemeljitev izplačila dela plače za delovno uspešnost na podlagi prej omenjenih meril, skladno s Pravilnikom pristojnega ministra. Iz dokumentacije je razvidno, da ni podan nobeden od izločilnih pogojev iz 19. člena Pravilnika, ki bi vplival na upravičenost do izplačila delovne uspešnosti.

Iz vloge je razvidno, da je Svet zavoda Vrtec Nova Gorica odločil, da:

* je ravnateljica Vrtca Nova Gorica dosegla 80 % vrednosti meril za ugotavljanje dela plače za delovno uspešnost,
* se ravnateljici Vrtca Nova Gorica nameni 4 % letne mase njene osnovne plače.

Pri izračunu letne mase se upošteva osnovna plača, na podlagi uvrstitve v plačni razred za obdobje prvih petih mesecev (od 1. 1. 2024 do 31. 5. 2024), skladno s takrat veljavno plačno lestvico, ter povečanje osnovne plače za obdobje od 1. 6. 2024 do 31. 12. 2024, skladno s sprejetim Dogovorom o uskladitvi vrednosti plačnih razredov plačne lestvice in datumu izplačila regresa za letni dopust v letu 2024 (Uradni list RS, št. 12/24).

Na podlagi navedenega se obseg sredstev za redno delovno uspešnost ravnateljice Vrtca Nova Gorica za leto 2024 določi v višini 2.009,93 EUR bruto.

Sredstva za izplačilo redne delovne uspešnosti ravnateljici Vrtca Nova Gorica so že vključena med elemente cene programov, zato jih bodo v deležih zagotavljale občine zavezanke za plačilo programov in starši oz. Ministrstvo za vzgojo in izobraževanje.

Iz priložene dokumentacije je razvidno, da so izpolnjeni vsi pogoji in da je podaja soglasja utemeljena.

**Mestnemu svetu Mestne občine Nova Gorica predlagamo, da obravnava predloženo gradivo in sprejme predlagani sklep.**

Pripravili:

mag. Marinka Saksida Samo Turel

vodja Oddelka za družbene dejavnosti ŽUPAN

Majda Stepančič

višja svetovalka za družbene dejavnosti

Priloga:

* Vloga Sveta zavoda Vrtec Nova Gorica z dne 17. 3. 2025